CELEX: 31999R0922
Language: el
Date: 1999-04-30 00:00:00
Title: Κανονισμός (ΕΚ) αριθ. 922/1999 της Επιτροπής της 30ής Απριλίου 1999 για τροποποίηση κανονισμού (ΕΚ) αριθ. 2479/96 για τις λεπτομέρειες εφαρμογής του καθεστώτος της ελάχιστης τιμής κατά την εισαγωγή για ορισμένα κόκκινα φρούτα καταγωγής Εσθονίας, Λετονίας και Λιθουανίας και τον καθορισμό των ελάχιστων τιμών κατά την εισαγωγή

Avis juridique important

|

31999R0922

Κανονισμός (ΕΚ) αριθ. 922/1999 της Επιτροπής της 30ής Απριλίου 1999 για τροποποίηση κανονισμού (ΕΚ) αριθ. 2479/96 για τις λεπτομέρειες εφαρμογής του καθεστώτος της ελάχιστης τιμής κατά την εισαγωγή για ορισμένα κόκκινα φρούτα καταγωγής Εσθονίας, Λετονίας και Λιθουανίας και τον καθορισμό των ελάχιστων τιμών κατά την εισαγωγή  

Επίσημη Εφημερίδα αριθ. L 114 της 01/05/1999 σ. 0047 - 0047

ΚΑΝΟΝΙΣΜΟΣ (ΕΚ) αριθ. 922/1999 ΤΗΣ ΕΠΙΤΡΟΠΗΣτης 30ής Απριλίου 1999για τροποποίηση του κανονισμού (ΕΚ) αριθ. 2479/96 για τις λεπτομέρειες εφαρμογής του καθεστώτος της ελάχιστης τιμής κατά την εισαγωγή για ορισμένα κόκκινα φρούτα καταγωγής Εσθονίας, Λετονίας και Λιθουανίας και τον καθορισμό των ελάχιστων τιμών κατά την εισαγωγήΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 1926/96 του Συμβουλίου, της 7ης Οκτωβρίου 1996, για τη θέσπιση ορισμένων παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και για την αυτόνομη και μεταβατική προσαρμογή ορισμένων παραχωρήσεων που αφορούν γεωργικά προϊόντα και προβλέπονται στις συμφωνίες ελευθέρων συναλλαγών και εμπορικών θεμάτων με την Εσθονία, τη Λετονία και τη Λιθουανία, ώστε να τηρηθεί η συμφωνία περί γεωργίας η οποία συνήφθη κατά τις πολυμερείς εμπορικές διαπραγματεύσεις του Γύρου της Ουρουγουάης(1), και ιδίως το άρθρο 5,Εκτιμώντας:ότι στο παράρτημα των παραρτημάτων Ια, Ιβ, ΙΙβ και ΙΙΙα του κανονισμού (ΕΚ) αριθ. 1926/96 ορίζεται ότι οι ελάχιστες τιμές κατά την εισαγωγή καθορίζονται ανά περίοδο εμπορίας· ότι ο κανονισμός (ΕΚ) αριθ. 2479/96 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 844/98(3), καθόρισε στο παράρτημα ΙΙ τις τιμές αυτές για την περίοδο εμπορίας 1998/1999· ότι πρέπει, επομένως, να καθοριστούν οι ελάχιστες τιμές κατά την εισαγωγή για την περίοδο 1999/2000·ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Το άρθρο 2 του κανονισμού (ΕΚ) αριθ. 2479/96 αντικαθίσταται από το ακόλουθο κείμενο: "Άρθρο 2Για την περίοδο εμπορίας 1999/2000, οι ελάχιστες τιμές κατά την εισαγωγή εμφαίνονται στο παράρτημα ΙΙ του παρόντος κανονισμού."Άρθρο 2Ο παρών κανονισμός αρχίζει να ισχύει την 1η Μαΐου 1999.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 30 Απριλίου 1999.Για την ΕπιτροπήFranz FISCHLERΜέλος της Επιτροπής(1) ΕΕ L 254 της 8.10.1996, σ. 1.(2) ΕΕ L 335 της 24.12.1996, σ. 25.(3) ΕΕ L 120 της 23.4.1998, σ. 11.